**תקציר הספר "נמר אבל אחר"- מאת חני גרשון**

גיבור הספר "נמר אבל אחר" הוא ילד החווה מסע מרגש, במהלכו הוא מנסה להבין את המתרחש בעולמו הפנימי.

בתחילת הסיפור עולות בו שאלות רבות. הוא אינו מבין בעצם מה עושים כשכועסים, ומדוע ברגעי כעס "הנמר" שלו צץ מבפנים? עולות בו תחושות קשות של בלבול ותסכול שכן אם הכעס הוא רגש לגיטימי כמו כל שאר הרגשות, כפי שסיפרה הגננת בגן, למה בעצם לא ניתן להפגין אותו בצורה הכי בראשיתית- כעס כמו שכעס "אמור להיות" ?

מדוע כשהוא שואג, מחמיץ פנים או מתכנס בעצמו – "גם לאחרים יוצאים הנמרים"?

הגיבור מאמץ ראייה חד צדדית של "שחור ולבן" שמשהו תמיד קורה לו "פתאום"- שהורס לו מיד את כל היום..! הוא נקלע לסבך קונפליקטים והתסכול גובר. אט אט, הוא לומד מה המחירים שהוא משלם ולקראת הסיום התובנות מחלחלות בו.

התהליך שהוא חווה מועצם כאשר בסיום הסיפור הוא חש "בגוף מנוחה ובנפש ברכה", ולומד לחיות יחד עם הנמר שבו בשלום ושלווה, עם הרבה סבלנות והרבה אהבה".

**הַסֵּפֶר מְתָאֵר בְּצוּרָה בְּהִירָה אֶת הַקֶּשֶׁר בֵּין מַחְשָׁבוֹת, רְגָשׁוֹת וְהִתְנַהֲגוּיוֹת, וּמְשַׁקֵּף נִסְיוֹן חַיִּים אִישִׁי וּמִקְצוֹעִי. הַכְּתִיבָה הַקּוֹלַחַת, הַחֲרִיזָה וְהָאִיּוּרִים מְלֵאֵי הַחֵן מְאַפְשְׁרִים לְהוֹרִים וִילָדִים לְהִתְחַבֵּר לַסִּפּוּר מִתּוֹךְ סַקְרָנוּת, הֲנָאָה וְהִזְדַּהוּת, וּמְאַפְשְׁרִים שִׂיחַ וְתִקְשֹׁרֶת – מַרְכִּיבִים חֲשׁוּבִים בְּכָל תְּקוּפָה, וּבִמְיֻחָד בְּיָמֵינוּ". נָאוָה מֵאִיר, פְּסִיכוֹלוֹגִית יְלָדִים וְנוֹעַר**.

יצירת קשר: **חני גרשון** |  **טלפון: 050-7921828 | מייל:** **hanitairim38@gmail.com**

